แนวโน้มหุ้นลุ้นขึ้นทดสอบ1,370จุด
นักวิเคราะห์คาดตลาดหุ้นไทยเช้านี้มีโอกาสปรับตัวสูงขึ้น และทดสอบระดับแนวต้าน 1,370 จุด ตามภูมิภาครับปัจจัยบวกต่างประเทศ
19 ธ.ค. 2555

นักวิเคราะห์คาดตลาดหุ้นไทยเช้านี้มีโอกาสปรับตัวสูงขึ้น และทดสอบระดับแนวต้าน 1,370 จุด ตามภูมิภาครับปัจจัยบวกต่างประเทศ 
นายรักพงศ์ ไชยศุภรากุล ผู้จัดการฝ่ายวิจัยเศรษฐกิจและกลยุทธ์ บล.เคจีไอ(ประเทศไทย) คาดว่า ตลาดหุ้นไทยเช้านี้ดัชนีมีโอกาสปรับตัวขึ้นต่อไปทดสอบระดับแนวต้าน 1,370 จุด นักลงทุนยังเข้าซื้อหุ้นต่อเนื่องด้วยความคาดหวังเกี่ยวกับความชัดเจนเกี่ยวกับการแก้ปัญหาหน้าผาการคลังของสหรัฐฯ บวกกับมาตรการกระตุ้นทางการเงินออกมาจากหลายประเทศหลักๆ เช่น สหรัฐฯ ยุโรป และความคาดหวังประเทศญี่ปุ่นประกาศมาตรการกระตุ้นทางการเงินเพิ่มในการประชุม BOJ ซึ่งจะเสร็จสิ้นในเช้าวันพรุ่งนี้ โดยรวมแล้วตลาดหุ้นไทยในเช้าวันนี้มีโอกาสปรับตัวสูงขึ้นไปได้และเป็นภาพของการปรับตัวในขาขึ้น
ส่วนตลาดหุ้นในภูมิภาคเอเชียวันนี้เปิดตลาดในแดนบวก แต่ไม่แรงมากประมาณ 0.5-1% เนื่องจากนักลงทุนต่างประเทศยังมีมุมมองที่ดีกับตลาดเอเชียอยู่ พร้อมให้แนวรับ 1,358 จุด แนวต้าน 1,370 จุด